《盘石》
宋代·林岊

卷烟阁西官道长，一水东注襟沧浪。
山连踞虎岩如屋，栈接飞鸾石作梁。
田野四时歌乐土，关何千里隔蛮乡。
我来九载叨民牧，亿万斯年说太康。

作者简介：林岊，字仲山，号苍林子，福州沙堤人，林慎思十二世孙。少颖悟勤奋好学。六岁诵诗书，八岁通九经，九岁赴京，中奇童科。宋孝宗淳熙十三年(1186)中解元。淳熙十四年王容榜进士。两应宏词。京镗丞相以其连中三大科，特授福州睦宗院教授。宝庆三年(1227)，知汀州军州事兼管内劝农。在汀州创书院二所，与六邑士讲订诗书，邑学皆有祠祀之。后改知漳州，再知邕州，奏准桂、越接壤互市通商、抚边安民。荐谢升卿至安南。林岊以奇童科显，连中三大科，官至太常少卿。德足以善政化民，才足以理烦治剧。著有《毛诗讲义》传世。